《题朱惟四新构峡山清音楼二首 其二》
明代·邓云霄

泠泠瀑布落檐牙，眺听空山静不哗。下界繁声奏丝竹，上方幽韵寄烟霞。

流觞曲涧云生岫，洗耳寒潭月印沙。懒向人间称大侠，如君还胜鱼朱家。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。